**J e l e n t é s**

**Mindszentkálla Község Önkormányzata Képviselő-testületének**

**2021. november 29-i nyilvános ülésére**

**Tárgy: Jelentés a lejárt határidejű képviselő-testületi határozatok végrehajtásáról.**

**Előterjesztő: Csombó Zoltán polgármester**

**Tisztelt Képviselő-testület!**

A Képviselő-testület lejárt határidejű határozatainak végrehajtásáról az alábbiakban számolok be:

**MINDSZENTKÁLLA KÖZSÉG ÖNKORMÁNYZATA KÉPVISELŐ-TESTÜLETÉNEK**

**23/2021. (VI. 30.) HATÁROZATA**

**Káli-medence Idősek Otthona Mindszentkálla intézményvezetői munkakörére pályázók meghallgatására bizottság létrehozásáról**

Mindszentkálla Község Önkormányzata Képviselő-testülete a Káli-medence Idősek Otthona Mindszentkálla intézmény intézményvezetői munkakörére pályázók meghallgatására és a pályázatok véleményezésére az alábbi összetételű bizottságot hívja össze:

* Pordán Katalin, szolgálatvezető (Balaton-felvidéki Szociális, Gyermekjóléti és Háziorvosi Ügyeleti Szolgálat)
* dr. Szabó Tímea, jegyző
* Fekete Imre képviselő és falugondnok

Felkéri a polgármestert a szükséges intézkedések megtételére.

Felelős: Csombó Zoltán, polgármester

Határidő: a pályázati felhívásban foglaltak szerint

**A bizottság a pályázókat meghallgatta. A képviselő-testület 2021. július 8. napján zárt ülésen döntött az intézményvezető kinevezéséről.**

**MINDSZENTKÁLLA KÖZSÉG ÖNKORMÁNYZATA KÉPVISELŐ-TESTÜLETÉNEK**

**27/2021. (VIII. 24.) HATÁROZATA**

**A települési önkormányzatok szociális célú tűzifavásárláshoz kapcsolódó kiegészítő támogatására pályázat benyújtásáról és a vállalt önerő összegéről**

Mindszentkálla Község Önkormányzat Képviselő-testülete a települési önkormányzatok szociális célú tűzifavásárláshoz kapcsolódó kiegészítő támogatásáról szóló pályázati kiírás alapján szociális célú tűzifavásárláshoz kapcsolódó támogatásra igényt nyújt be 38 m³ mennyiségben kemény lombos tűzifára, melyhez önerő biztosítása nem szükséges.

Mindszentkálla Község Önkormányzata tudomásul veszi, hogy a tűzifa szállításából származó költségek az önkormányzatot terhelik.

A pályázatban vállalt szállítás költségeit a Képviselő-testület Mindszentkálla Község Önkormányzata Képviselő-testületének a 2021. évi költségvetéséről szóló önkormányzati rendeletében meghatározott tartalékkerete terhére biztosítja.

A Képviselő-testület a pályázati adatlap tartalmával, az abban foglalt nyilatkozattal egyetért.

Mindszentkálla Község Önkormányzata Képviselő-testülete kijelenti, hogy a szociális célú tűzifa juttatásban részesülőktől ellenszolgáltatást nem kér.

A Képviselő testület felhatalmazza a polgármestert a pályázati adatlap aláírására és a pályázat benyújtására.

**Felelős: Csombó Zoltán, polgármester**

**Határidő: 2021. augusztus 31.**

**A pályázat benyújtása megtörtént. A kérelmek beadási határideje 2021. november 25.**

**MINDSZENTKÁLLA KÖZSÉG ÖNKORMÁNYZATA KÉPVISELŐ-TESTÜLETÉNEK**

**28/2021. (VIII. 24.) HATÁROZATA**

**Mindszentkálla a 30. sorszámú Szentbékkálla ivóvízellátó víziközmű-rendszerre vonatkozó 2022-2036. évi gördülő fejlesztési terv elfogadásáról**

Mindszentkálla Község Önkormányzatának Képviselő-testülete, mint a 30. sorszámú Szentbékkálla ivóvízellátó víziközmű-rendszer Ellátásért Felelőse a Bakonykarszt Zrt. által 2022-2036. időszakra elkészített Gördülő Fejlesztési Tervet elfogadja.

A képviselő-testület felkéri a polgármestert, hogy jelen döntést a Bakonykarszt Zrt. részére küldje meg.

**Felelős: Csombó Zoltán polgármester**

**Határidő: 2021. augusztus 31.**

**A döntés megküldésre került.**

**MINDSZENTKÁLLA KÖZSÉG ÖNKORMÁNYZATA KÉPVISELŐ-TESTÜLETÉNEK**

**29/2021. (VIII. 24.) HATÁROZATA**

**Mindszentkálla a 75. sorszámú Köveskál szennyvízelvezető és – tisztító víziközmű-rendszerre vonatkozó 2022.-2036. évi gördülő fejlesztési terv elfogadásáról**

Mindszentkálla Község Önkormányzata Képviselő-testülete, mint a 75. sorszámú Köveskál szennyvízelvezető és –tisztító víziközmű-rendszer Ellátásért Felelőse a Bakonykarszt Zrt. által 2022-2036. időszakra elkészített Gördülő Fejlesztési Tervet elfogadja.

A képviselő-testület felkéri a polgármestert, hogy jelen döntést a Bakonykarszt Zrt. részére küldje meg.

**Felelős: Csombó Zoltán polgármester**

**Határidő: 2021. augusztus 31.**

**MINDSZENTKÁLLA KÖZSÉG ÖNKORMÁNYZATA KÉPVISELŐ-TESTÜLETÉNEK**

**30/2021. (VIII. 24.) HATÁROZATA**

**Mindszentkálla, 302. hrsz.-ú út felújítására vonatkozó árajánlatok megtárgyalásáról**

Mindszentkálla Község Önkormányzata Képviselő-testülete a Mindszentkálla 302. helyrajzi számú út felújítására Horváth-ÉP Kft. (8360 Keszthely, Sömögyei út 1.) által benyújtott 4.559.300Ft + ÁFA összegű árajánlatot elfogadja.

A pályázati forrás és az elfogadott árajánlat összege közötti különbözet fedezetét a 2021. évi költségvetése tartaléka terhére vállalja.

Felhatalmazza a polgármestert a vállalkozási szerződés megkötésére.

**Felelős: Csombó Zoltán polgármester**

**Határidő: 2021. szeptember 1.**

**A vállalkozási szerződés aláírása megtörtént.**

**MINDSZENTKÁLLA KÖZSÉG ÖNKORMÁNYZATA KÉPVISELŐ-TESTÜLETÉNEK**

**32/2021. (VIII. 24.) HATÁROZATA**

**Csombó Zolán polgármester jutalmának megállapításáról**

Mindszentkálla Község Önkormányzata Képviselő-testülete Csombó Zoltán, társadalmi megbízatású polgármester részére a közszolgálati tisztviselőkről szóló 2011. évi CXCIX. törvény 225/H.§-a és 225/K §-a alapján jutalmat állapít meg, melynek összege bruttó 299.152 Ft.

A jutalom összege a 2021. évi költségvetés tartalék keret terhére biztosított.

A Képviselő-testület felkéri az alpolgármestert, hogy intézkedjen a polgármester jutalmának kifizetése iránt.

**Felelős: Németh László István, alpolgármester**

**Határidő: azonnal**

**Az intézkedés megtörtént.**

**MINDSZENTKÁLLA KÖZSÉG ÖNKORMÁNYZATA KÉPVISELŐ-**

**TESTÜLETÉNEK**

**34/2021. (IX. 22.) HATÁROZATA**

**A Kővágóörsi Közös Önkormányzati Hivatal 2021. évi költségvetés első módosításának elfogadásáról**

Mindszentkálla Község Önkormányzata Képviselő-testülete a Kővágóörsi Közös Önkormányzati Hivatal 2021. évi költségvetés első módosítását az alábbiak szerint elfogadja:

1. A Kővágóörsi Közös Önkormányzati Hivatal 2021. évi költségvetésének elfogadásáról szóló határozat I-III. pontja helyébe a következő rendelkezések lépnek:

„I. A Képviselő-testület a 2021. évi költségvetés bevételi fő összegét 144 064 003 forintban, a kiadási fő összegét 144 064 003 forintban állapítja meg.

II. A kiadási fő összegen belül a kiemelt előirányzatokat a következőkben állapítja meg.

a) személyi juttatások 106 803 503 Ft

b) munkaadókat terhelő járulékok 16 019 500 Ft

c) dologi kiadások 18 841 000 Ft

d) ellátottak pénzbeli juttatásai 0 Ft

e) egyéb működési célú kiadások 2 400 000 Ft

f) beruházások 0 Ft

g) felújítások 0 Ft

h) egyéb felhalmozási célú kiadások 0 Ft

i) finanszírozási kiadások 0 Ft

III. A bevételi fő összegen belül a következőkben állapítja meg.

a) önkormányzat működési támogatása 0 Ft

b) működési célú támogatások 2 500 000 Ft

c) felhalmozási célú támogatások 0 Ft

d) közhatalmi bevételek 0 Ft

e) működési bevételek 100 Ft

f) felhalmozási bevételek 0 Ft

g) működési célú átvett pénzeszközök 0 Ft

h) felhalmozási célú átvett pénzeszközök 0 Ft

i) finanszírozási bevételek 141 563 903 Ft”

2. A Kővágóörsi Közös Önkormányzati Hivatal 2021. évi költségvetésének elfogadásáról szóló határozat mellékletei helyébe a jelen határozat mellékletei lépnek.

**MINDSZENTKÁLLA KÖZSÉG ÖNKORMÁNYZATA KÉPVISELŐ-TESTÜLETÉNEK**

**40/2021. (IX. 28.) HATÁROZATA**

**Mindszentkálla község Önkormányzat Képviselő-testületének a települési szilárd hulladékkal kapcsolatos hulladékkezelési helyi közszolgáltatásról és a közterületek tisztántartásáról szóló 10/2004. (VI.21.)** **önkormányzati rendeletét módosító rendelet tervezetének véleményeztetéséről**

Mindszentkálla Község Önkormányzat Képviselő-testülete a települési szilárd hulladékkal kapcsolatos hulladékkezelési helyi közszolgáltatásról és a közterületek tisztántartásáról szóló 10/2004. (VI.21.) önkormányzati rendeletét módosító önkormányzati rendelet tervezetét állásfoglalás céljából megküldi a megyei önkormányzat részére, tájékoztatásul a szomszédos és érintett önkormányzatoknak, valamint véleményezésre az illetékes környezetvédelmi igazgatási szervnek.

Felelős: Csombó Zoltán, polgármester.  
Határidő: 2021. október 15.

**A rendelet-tervezet véleményezésre megküldésre került.**

**MINDSZENTKÁLLA KÖZSÉG ÖNKORMÁNYZATA KÉPVISELŐ-TESTÜLETÉNEK**

**41/2021. (IX. 28.) HATÁROZATA**

**Bursa Hungarica Felsőoktatási Önkormányzati Ösztöndíjrendszerhez való csatlakozásról**

Mindszentkálla Község Önkormányzata Képviselő-testülete elhatározza, hogy csatlakozik a hátrányos helyzetű felsőoktatási hallgatók, illetőleg felsőoktatási tanulmányokat kezdő fiatalok támogatására létrehozott Bursa Hungarica Felsőoktatási Önkormányzati Ösztöndíjpályázat 2022. évi fordulójához.

Kijelenti, hogy a felsőoktatási hallgatók számára, valamint a felsőoktatási tanulmányokat kezdő fiatalok részére kiírandó Bursa Hungarica Felsőoktatási Önkormányzati Ösztöndíjpályázat 2022. évi fordulójának Általános Szerződési Feltételeit elfogadja, és kötelezettséget vállal arra, hogy a pályázatok kiírása, elbírálása és folyósítása során maradéktalanul az Általános Szerződési Feltételekben foglaltaknak megfelelően jár el.

A Képviselő-testület felhatalmazza a polgármestert a csatlakozási nyilatkozat aláírására és felkéri, hogy azt az Emberi Erőforrás Támogatáskezelő részére küldje meg.

Felelős: Csombó Zoltán, polgármester

Határidő: 2021. október 1.

**A csatlakozási nyilatkozat aláírása megtörtént, és határidőben megküldésre került.**

**MINDSZENTKÁLLA KÖZSÉG ÖNKORMÁNYZATA KÉPVISELŐ-TESTÜLETÉNEK**

**42/20201. (IX. 28.) HATÁROZATA**

**A Bursa Hungarica pályázati kiírások jóváhagyásáról**

Mindszentkálla Község Önkormányzata Képviselő-testülete a Bursa Hungarica pályázati kiírásokat jóváhagyja.

A Képviselő-testület felkéri a polgármestert, hogy a pályázati kiírásokat tegye közzé.

Felelős: Csombó Zoltán polgármester

Határidő: 2021. október 5.

**Pályázati kiírások közzététele megtörtént, egy pályázat érkezett.**

**MINDSZENTKÁLLA KÖZSÉG ÖNKORMÁNYZATA KÉPVISELŐ-TESTÜLETÉNEK**

**43/2021. (IX. 28.) HATÁROZATA**

**A kötelező felvételt biztosító általános iskolai körzethatárok előzetes véleményezéséről**

Mindszentkálla Község Önkormányzata Képviselő-testülete a nemzeti köznevelésről szóló 2011. évi CXC. törvény 50.§ (8) bekezdése, továbbá a nevelési-oktatási intézmények működéséről és a köznevelési intézmények névhasználatáról szóló 20/2012. (VII. 31.) EMMI rendelet 24. § (1a) bekezdése alapján Mindszentkálla község közigazgatási területére a 2021/2022. tanévre megállapított kötelező felvételt biztosító iskolai körzethatárok módosítását a következő (2022/2023.) tanévre vonatkozóan nem tartja szükségesnek.

A Kővágóörsi Közös Önkormányzati Hivatal Jegyzőjének nyilvántartásában Mindszentkálla településen lakóhellyel, ennek hiányában tartózkodási hellyel rendelkező hátrányos helyzetű gyermekek létszáma - a 2021. szeptember 1. napi állapotot figyelembe véve - 0 fő.

A képviselő-testület felhatalmazza a polgármestert, hogy a kötelező felvételt biztosító általános iskolai körzethatárok előzetes véleményezésére vonatkozó jelen döntést, valamint a hátrányos helyzetű gyermekek létszámára vonatkozó adatszolgáltatást a Balatonfüredi Tankerületi Központ részére -2021. október 15. napjáig - továbbítsa.

Határidő: 2021. október 15.

Felelős: Csombó Zoltán, polgármester

**A döntés megküldésre került.**

**MINDSZENTKÁLLA KÖZSÉG ÖNKORMÁNYZATA KÉPVISELŐ-TESTÜLETÉNEK**

**47/2021. (IX. 28.) HATÁROZATA**

**A nem közművel összegyűjtött háztartási szennyvíz elszállítására pályázat kiírásáról**

Mindszentkálla Község Önkormányzata Képviselő-testülete a „Nem közművel összegyűjtött háztartási szennyvíz összegyűjtésére, elszállítására és ártalommentes elhelyezésére vonatkozó szolgáltatás elvégzésére” pályázatot ír ki, mely pályázati felhívás a határozat 1. számú mellékletét képezi.

A Képviselő-testület a pályázati felhívást az Önkormányzat hirdetőtábláján, valamint a honlapján teszi közzé.

Felhatalmazza a polgármestert a pályázati felhívás közzétételére, a beérkezett pályázatok bontására.

**Felelős:** Csombó Zoltán polgármester

**Határidő:** azonnal

**A pályázat közzététele megtörtént. A felhívásra egy pályázat érkezett.**

**MINDSZENTKÁLLA KÖZSÉG ÖNKORMÁNYZATA KÉPVISELŐ-TESTÜLETÉNEK**

**48/2021. (IX. 28.) HATÁROZATA**

**A Mindszentkálla, 640/9., 648/3., 648/1., 701. hrsz.-ú önkormányzati tulajdonú**

**ingatlanok értékesítési szándékáról**

Mindszentkálla Község Önkormányzata Képviselő-testülete kinyilvánítja szándékát arra vonatkozóan, hogy a tulajdonát képező Mindszentkálla, 701. hrsz.-ú ingatlant értékesíti.

A Mindszentkálla, 640/9. hrsz.-ú ingatlant, 648/3. hrsz.-ú ingatlan ½ tulajdoni hányadát, és a 648/1. hrsz.-ú ingatlan ½ tulajdoni hányadát az Önkormányzat tulajdonában lévő ingatlant, ingatlanrészekre vonatkozó értékesítési szándékát továbbra is fenntartja.

A Képviselő-testület felhatalmazza a polgármestert, hogy az elkészült értékbecslés aktualizálásáról, valamint a Mindszentkálla, 701. hrsz.-ú ingatlan értékbecsléséről gondoskodjon.

A Képviselő-testület felkéri a polgármestert, hogy a döntésről az ingatlan megvásárlására kérelmet benyújtót tájékoztassa.

Felelős: Csombó Zoltán polgármester

Határidő: 2021. november 15.

**A kérelmező tájékoztatása, és az értékbecslés aktualizálása és elkészítése megtörtént.**

**MINDSZENTKÁLLA KÖZSÉG ÖNKORMÁNYZATA KÉPVISELŐ-TESTÜLETÉNEK**

**50/2021. (XI. 04.) HATÁROZATA**

**Mindszentkálla, 358. hrsz.-ú ingatlanon közvilágítás tervezéséről, kivitelezésről**

Mindszentkálla Község Önkormányzat Képviselő-testülete elhatározza a Mindszentkálla, 358. hrsz.-ú ingatlanon – annak forgalomba helyezési eljárása érdekében- a közvilágítás jogszabályoknak megfelelővé tételét.

A Képviselő-testület fenti munkálat elvégzésére és annak megtervezésére elfogadja a Gátiba Kft. (8200 Veszprém, Csillag u. 13.) árajánlatát 1.040.092. Ft+ÁFA összegben.

Az erre vonatkozó forrás rendelkezésre áll a 2021. évi költségvetése tartaléka terhére.

Felhatalmazza a Polgármestert, hogy a Vállalkozót értesítse a döntésről, valamint a szerződés megkötésére és a munkálatok elvégeztetésére.

Felelős: Csombó Zoltán, polgármester.  
Határidő: azonnal

**Folyamatban.**

**MINDSZENTKÁLLA KÖZSÉG ÖNKORMÁNYZATA KÉPVISELŐ-TESTÜLETÉNEK**

**51/2021. (XI. 04.) HATÁROZATA**

**A szennyvízelvezető víziközmű rendszer 2021.-2035. évekre vonatkozó Gördülő Fejlesztési Terve felújítási-pótlási tervrész módosításának elfogadásáról**

Mindszentkálla Község Önkormányzata Képviselő-testülete, mint a 21-33941-1-001-00-11 MEKH kóddal rendelkező, 75. Köveskál szennyvízelvezető és tisztító rendszer megnevezésű víziközmű-rendszer ellátásért felelőse a víziközmű-szolgáltatásról szóló 2011. évi CCIX. törvény 11. § szerint a Bakonykarszt Zrt. által a 2021-2035. időszakra elkészített Gördülő Fejlesztési Terv felújítási-pótlási tervrészemódosítását elfogadja.

Felkéri a polgármestert, hogy a döntést a Bakonykarszt Zrt részére küldje meg.

**Felelős:** Csombó Zoltán polgármester

**Határidő:** 2021. november 28.

**A módosítás elfogadásáról szóló döntés megküldésre került.**

**MINDSZENTKÁLLA KÖZSÉG ÖNKORMÁNYZATA KÉPVISELŐ-TESTÜLETÉNEK**

**52/2021. (XI. 04.) HATÁROZATA**

**Mindszentkálla község településtervének elkészítéséről**

Mindszentkálla Község Önkormányzat Képviselő-testülete a 419/2021. (VII.15.) Korm. rendelet előírásainak megfelelő településterv elkészítéséről gondoskodik.

A Képviselő-testület elhatározza a kistelepülési településtervek elkészítésének támogatására kiírt pályázaton való részvételt.

Felhatalmazza a Polgármestert, hogy a pályázat benyújtásáról gondoskodjon.

**Felelős**: Csombó Zoltán, polgármester  
**Határidő**: 2021. november 19.

**A pályázat benyújtásra került.**

**A Polgármester átruházott hatáskörben 2021. évben hozott döntései:**

Iskolakezdési támogatásra 10 fő kérelmező (19 gyermek) részére összesen 475.000 Ft került kifizetésre. Lakásfenntartási támogatás 2 kérelmező esetében összesen 12.000 Ft/hó összegben került megállapításra, melyből 1 fő esetében a folyósítás június 30. napjával megszüntetésre került elhalálozás miatt.

Rendkívüli települési támogatás megállapítására tekintettel 4 esetben összesen 95.000 Ft összegben került megállapításra. Temetési támogatás 2 fő esetében összesen 60.000 Ft összegben került megállapításra.

**Határozati javaslat:**

**MINDSZENTKÁLLA KÖZSÉG ÖNKORMÁNYZATA**

**KÉPVISELŐ-TESTÜLETÉNEK**

**/2021. (XI. .) HATÁROZATA**

**Jelentés elfogadásáról**

Mindszentkálla Község Önkormányzat Képviselő-testülete a lejárt határidejű képviselő-testületi határozatok végrehajtásáról szóló jelentést elfogadja.

Mindszentkálla, 2021. november 16.

**Csombó Zoltán**

**polgármester**